સામગ્રી: મુંબઈ દેશના સૌથી વધુ કોરોના અસરગ્રસ્તોમાંનું એક છે

ભારતની સુપ્રીમ કોર્ટે મુંબઈ મહાનગરપાલિકાની કોરોનામાં ઓક્સિજન મૅનેજમૅન્ટની કામગીરીનાં વખાણ કર્યાં અને એમ પણ કહ્યું કે કેન્દ્ર સરકાર અને દિલ્હી જુએ કે 'મુંબઈ મૉડલ'માં શું છે.

કોરોનાની બીજી લહેરમાં આખા દેશમાં કટોકટી જેવી સ્થિતિ સર્જાઈ પણ જ્યાં સુધી વધારે કેસ છે એ મુંબઈમાં સ્થિતિ હાથ બહાર નહોતી ગઈ. આવું કેવી રીતે થયું?

ઓક્સિજનનું 'મુંબઈ મૉડલ'

સુપ્રીમ કોર્ટે કોરોના વાઇરસ સામે મુંબઈ મહાનગરપાલિકાની કામગીરીની પ્રશંસા કરી છે

ઓક્સિજનનું 'મુંબઈ મૉડલ' સમજવા માટે આપણે થોડા પાછળ જવું પડશે. ગત વર્ષે મે-જૂનમાં કોરોના વાઇરસનો વ્યાપ પ્રબળ બન્યો ત્યારે હૉસ્પિટલોમાં ઓક્સિજનની માગ અચાનક વધવા લાગી હતી.

એ સમયે મુંબઈ મહાનગરપાલિકાના એડિશનલ કમિશનર પી. વેલારસુને ઓક્સિજનની વ્યવસ્થાઓનં સંચાલન કરવાની જવાબદારી સોંપવામાં આવી હતી. તેઓ કહે છે કે, "હૉસ્પિટલમાં સામાન્ય રીતે આઈસીયુમાં ઓક્સિજન સપ્લાયની જરૂર પડતી હતી પરંતુ એ ધ્યાનમાં આવ્યું કે કોરોનામાં તેની ડિમાન્ડ ડબલ થઈ રહી છે. " 

મ્યુનિસિપાલિટીએ 13 હજાર લીટરની ક્ષમતાવાળો પ્લાન્ટ શહેરમાં અને જમ્બો કોવિડ સેન્ટરમાં સ્થાપ્યો.

પી વેલારસુ કહે છે કે, "21 ઓક્સિજન ટૅન્કની પણ વ્યવસ્થા કરી લેવામાં આવી. આને કારણે ઓક્સિજન સપ્લાયમાં કોઈ ગરબડ ન થઈ. ઓક્સિજન ટૅન્કર મોડું પહોંચે તો પણ હૉસ્પિટલને ઓક્સિજન મળતો રહે એવી વ્યવસ્થા ઊભી કરવામાં આવી."

માર્ચ 2021માં મુંબઈમાં દરદીઓની સંખ્યા વધવા લાગી હતી. આની સાથે જ ઓક્સિજનની માગ પણ વધવા લાગી.

કોરોનાની પહેલી લહેરમાં ઓકિસજનની માગ 200થી 210 મેટ્રિક ટન હતી તે બીજી લહેરમાં 280 મેટ્રિક ટન સુધી પહોંચી પણ ઓક્સિજન ટૅન્કને કારણે હૉસ્પિટલો આ માગને પહોંચી વળી.

મુંબઈની ઓક્સિજન ટીમ

મહાનગરપાલિકાએ કોરોનાની પહેલી લહેરમાંથી બોધ લીધો હતો અને ‘ઓક્સિજન ટીમ’ ઊભી કરી

મુંબઈ મહાનગરપાલિકાએ કોરોનાની પહેલી લહેરમાંથી બોધ લીધો હતો કે ઓક્સિજન ખૂબ જ મહત્ત્વપૂર્ણ બનશે અને આને લીધે જ ‘ઓક્સિજન ટીમ’ ઊભી કરવામાં આવી. આ ટીમે ઓક્સિજનની માગ, પુરવઠો, સપ્લાય અને સમયસર ડિલિવરીનું તંત્ર ધબકતું રાખ્યું.

એડિશનલ કમિશનર પી. વેલારસુ આગળ કહે છે કે, "ઓકિસજનના સુચારુ સંચાલન માટે ખાસ ટીમ બનાવવામાં આવી. ફૂડ ઍન્ડ ડ્ર્ગ્સ એડમિનિસ્ટ્રેશન, વૉર્ડ ઑફિસર ઉપરાંત એમાં ઓક્સિજનના ઉત્પાદકો સાથે સંકલન માટે છ અધિકારીની નિમણૂક કરવામાં આવી."

"એક અધિકારીને હૉસ્પિટલોમાં...\nઅગાઉની સામગ્રીનો સારાંશ નીચે મુજબ કરી શકાય છે:
કોરોના મહામારીમાં જ્યારે દેશમાં ઓક્સિજન, હૉસ્પિટલમાં પથારીઓ અને રેમડિસિવિર ઇન્જેકશનોની અફરાતફરી મચી હતી ત્યારે દેશમાં સૌથી વધારે કોરોના કેસનો લોડ ધરાવનાર મહારાષ્ટ્રમાં સ્થિતિ અલગ જ હતી.